Здравейте  

Закупих от ЧСИ апартамент,  

ключът е взет от предишния собственик,  

апартаментът е празен,  

но казват, чак след 13.09. 2020 ще ми дадат ключа.


Преди два дена в Агенцията по вписване подадох последно документите за вписване и вече съм официален собственик.  

Остава деклариране пред данъчните служби.


След като вече официално имам документ за собственост, от ЧСИ ми се каза и ми се дава ново листче със сумата около 500лв да платя, но чак след 13.09.2020, когато най-рано ще могат да ми дадат ключа.


Апартаментът е празен.  

Предишният собственик е предал ключа на лице, което явно по някакъв договор отговаря за имотите подлежащи за продажба към този частен съдебен изпълнител  

Наричат го “пазач”.  

Защо ми отказват да се направи протокол, на който трябва аз и “пазачът” да се подпишем и да си вляза в имота.  

“Пазачът” се освобождава от задължения, аз си влизам в имота.


Защо е това изкуствено “въведение” в имот, не зная дали е точен термина, след като проблем няма.  

Мои предположения:  

1. Ако се вземе ключа само с протокол, няма плащане от моя страна.  

Или:  

2. Ако изтекат два месеца и повече, ще се съставят документи за “въведение” в имот, т.е. имало е проблем и са ми съдействали и трябва да плащам.


Определено не ми се дава думата за мнение в офиса и имам силно съмнение относно компетентността на служителите там. Извиват ми се ръцете с неверни твърдения.  

Оправдават се пак с извънредното положение, да имаше такъв период, но аз си озчаках наново всички срокове и в момента няма друго физическо лице, заинтересовано материално от имота.


Предаването с протокол на ключа, при липса на проблем от страна на бившия собственик, не би трябвало да се изискват каквито и да е срокове, писма, уведомяване и тем подобни, каквото ми се говори в офиса  

Между другото, аз ходих в други ЧСИ офиси и питах принципно за процедурите и отговорът им съвпада с моите очаквания.  

Какво мога да направя в този случай.


С уважение към Вас




Закупих от ЧСИ апартамент, ключът е взет от предишния собственик, апартаментът е празен, но казват, чак след 13.09. 2020 ще ми дадат ключа
==========================================================================================================================================

 

След влизане в сила на Постановлението за възлагане ЧСИ следва да Ви въведе в имота. Така чл. 498 ГПК, който цитирам по-долу – “купувачът се въвежда във владение на имота от съдебния изпълнител въз основа на влязлото в сила постановление за възлагане. Купувачът представя удостоверения за платените такси за прехвърляне на имота и за вписване на постановлението за възлагане.  

(2) Въводът се извършва срещу всяко лице, което се намира във владение на имота. То може да се брани само с иск за собственост.  

(3) (Нова – ДВ, бр. 86 от 2017 г.) Алинея 2 се прилага и спрямо лицата, вписали договори за наем и аренда, след първата ипотека, както и всички споразумения, с които се предоставя ползването и управлението на имота.”  

Поради тази причина не става ясно защо следва да изчакате чак до 13.09.20 г. Препоръчително е да се подаде писмена молба до ЧСИ, най-добре от адвокат, с която да се иска въвод във владение. 


Поздрави,  

адв. Николина Митова  

тел. 0898 303092




Здравейте, Доча Иванова,


съветът ми е да се консултирате с адвокат, който да прегледа цялото изпълнително дело при ЧСИ. Вероятно забавянето е свързано с влизане в сила на Постановлението за възлагане, тъй като същото подлежи на обжалване. 


Поздрави,  

адв. Николина Митова  

тел. 0898 303092




Да добавя,  

днес е 10.07.2020 и ключа искат да ми го дадат чак след два месеца и дни отгоре.


Говрих и с така наречения “пазач”, който по съвместителство е и мениджър на агенция за недвижими имоти и той каза, че кажат ли му дата, той ще дойде да предаде ключа.  

Къде е проблемът?  

Още повече ми предстои излизане извън държавата и не се знае кога ще се върна.  

Може да е година, може и повече.  

Как мога да запазя спокойствие в такава ситуация и да се доверя на лица, които реално разполагат с всичките ми данни, плюс ключ, плюс знаят, че няма да съм в държавата скоро.


